
	1.
	Noteikumu (grozījumu) projekts
 Grozījumi Ministru kabineta 2011. gada 11. janvāra noteikumos Nr. 35 "Kārtība, kādā izsniedzamas, apturamas, pārreģistrējamas un anulējamas speciālās atļaujas (licences) veterinārfarmaceitiskajai darbībai"
	Priekšlikums
Lūdzam pārskatīt veiktos precizējumus projekta 15. punktā un 2. pielikumā. Atkārtoti vēršam uzmanību uz to, ka atsauces uz Eiropas Savienības tiesību aktiem noformē atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 4. nodaļai. Atsaucē uz Eiropas Savienības tiesību aktu norādot šādu informāciju: institūcija (Komisija, Padome, Eiropas Parlaments), kas izdevusi attiecīgo tiesību aktu; tiesību akta pieņemšanas datums; veids (regula, direktīva, lēmums); numurs un nosaukums atbilstoši tiesību akta nosaukumam latviešu valodā EUR-Lex datu bāzē.
Lūdzam ievērot juridiskās tehnikas prasības arī attiecībā uz to, ka nepieciešamības gadījumā saīsinājumu atrunā pirmajā vietā juridiskajā tekstā, kur lietots attiecīgā normatīvā akta nosaukums, tādā veidā izvairoties no vispārinātām atsaucēm uz normatīvajiem aktiem, piemēram, "Eiropas Parlamenta un Padomes 2018. gada 11. decembra Regula (ES) 2019/6 par veterinārajām zālēm un ar ko atceļ Direktīvu 2001/82/EK (turpmāk - Regula 2019/6)".
Piedāvātā redakcija
-
	Agita Strode (TM)

	2.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem
	Priekšlikums
Atkārtoti iesakām pārskatīt un nepieciešamības gadījumā precizēt anotācijas 5. sadaļu, nodrošinot korektus, pilnīgus skaidrojumus par Eiropas Savienības tiesību aktu ieviešanu. Vēršam uzmanību, ka anotācijas 5.4. apakšsadaļā atbilstoši skaidrojumiem anotācijas 1.3. apakšsadaļā nav atspoguļotas visas ieviešamās Eiropas Savienības tiesību normas. No anotācijas 1.3. apakšsadaļas skaidrojuma saprotams, ka ar projekta 15. punktu tiek ieviests arī Eiropas Parlamenta un Padomes 2018. gada 11. decembra Regulas (ES) 2019/6 par veterinārajām zālēm un ar ko atceļ Direktīvu 2001/82/EK (turpmāk - Regula 2019/6) 100. panta 5. punkta c) apakšpunkts. Proti, regulas 2019/6 100. panta 5. punkta c) apakšpunktā vispārīgi noteikts pienākums kompetentajai iestādei. Savukārt, lai konkrēto punktu īstenotu praksē, tas tiek ieviests Ministru kabineta 2011. gada 11. janvāra noteikumu Nr. 35 "Kārtība, kādā izsniedzamas, apturamas, pārreģistrējamas un anulējamas speciālās atļaujas (licences) veterinārfarmaceitiskajai darbībai" 66.5. apakšpunktā.
Piedāvātā redakcija
-
	Agita Strode (TM)

	3.
	Noteikumu konsolidētā versija
72. Līdz 2024. gada 1. septembrim [noteikumu grozījumu spēkā stāšanās datums] izsniegtās speciālās atļaujas (licences) veterinārās aptiekas darbībai un veterināro zāļu lieltirgotavas darbībai ir spēkā līdz to pārreģistrācijai vai apturēšanai.
	Priekšlikums
Projekta 16. punkts paredz papildināt noteikumus ar jaunu 72. punktu, no kura izriet, ka 2024. gada 1. septembris ir projekta spēkā stāšanās datums. Vēršam uzmanību, ka no projekta un anotācijas 1.2. apakšsadaļas izriet, ka projekts stāsies spēkā vispārējā kārtībā, nevis 2024. gada 1. septembrī. Izstrādājot normatīvo aktu projektus, tajos var tikt paredzēts tā spēkā stāšanās termiņš, kā arī regulējums, kurā ir atsauce uz spēkā stāšanās datumu kā atskaites punktu. Proti, izstrādājot normatīvā akta projektu, tajā netiek ietverta atsauce uz spēkā stāšanās datumu, kas tiek precizēts atbilstoši tam, kad normatīvā akta projekts tiek pieņemts un attiecīgi ir noteikts tā stāšanās spēkā vispārējā kārtībā datums. Ievērojot minēto, aicinām precizēt projektu un papildināt to ar spēkā stāšanās datumu.
Piedāvātā redakcija
-
	Linda Upīte (TM)



